Public procurement notice: Contract Award Notice
Published: 2025-07-03
Buyer: Helsingin työllisyyspalveluliikelaitos
Country: FI
Region: FI1B1
Contract type: Services
Procedure: Open procedure
CPV classification: 85120000: Medical practice services
Estimated value: 7000000 EUR

Technical requirements: Hankintamenettelyn keskeiset piirteet 

Hankinta toteutetaan dynaamisena toimittajarekisterinä, joka tarkoittaa hankintayksikön itsensä suunnittelemaa, Hankintalain (1397/2016) periaatteiden mukaista menettelyä hankinnan kohteena olevien palveluiden hankkimiseen. Toimittajarekisteri avataan uusille tarjouksille ja mahdollistetaan valittujen tarjousten päivittäminen vähintään kahden vuoden välein. Tilaaja voi niin päättäessään avata toimittajarekisterin myös edellä mainittua useammin. Hankintamenettely on kuvattu yksityiskohtaisesti tarjouspyynnön liitteessä 2 Dynaamisen toimittajarekisterin kuvaus.

Toimittajarekisteriin perustuvia hankintoja voidaan tehdä toimittajarekisterin perustamisesta lähtien sen keston loppuun saakka. Perussopimuskausi on neljä (4) vuotta ja perussopimuskauden jälkeen on mahdollisuus enimmillään (4) neljän vuoden optiovuosiin. Tilaajan tulee ottaa optiovuosi / optiovuodet käyttöön enintään kolmen vuoden kuluessa alkuperäisen sopimuksen tekemisestä.  

Perusteena yli neljän vuoden kestolle on toimittajarekisterin avaaminen sopimuskauden aikana, mikä mahdollistaa uusien palveluntuottajien liittymisen toimittajarekisteriin vähintään kahden vuoden välein.
Helsingin työllisyyspalvelut pyytää tarjouksia työkyvyn arviointipalvelun toimittajarekisterin eri palveluluokkiin (osa-alueisiin). Hankittavana palveluna on työkyvyn arvioinnin palvelu Helsingin kaupungin työllisyyspalveluiden henkilöasiakkaille. Palvelu toteutetaan asiantuntija-arviointina (Laki työvoimapalveluiden järjestämisestä 380/2023 51 §).

Työkyvyn arviointi palvelun tavoitteena on:

• Tehostaa asiakkaan oikea-aikaista työllistymistä sekä koulutukseen ohjautumista.
• Ehkäistä työttömyyden pitkittymistä tilanteissa.
• Selvittää työ- ja toimintakykyyn liittyviä työllistymisen ja kouluttautumisen esteitä.

Työkyvyn arviointi täydentää ja syventää jo suunniteltua henkilöasiakkaan palveluprosessia ja auttaa palvelujen suunnittelussa. Palvelua voidaan käyttää tukena esimerkiksi seuraavissa palvelukokonaisuuksissa:

• soveltuvuuden arviointi urasuunnittelun osana
• työllistymistä edistävien palvelujen suunnittelu
• työolosuhteiden järjestelytuen käyttö
• soveltuvan koulutuspolun suunnittelu
• oppimisen vaikeuksien tunnistaminen ja arviointi
• työntekoa mahdollistavien mukautusten arviointi

Palvelu voi toteutustapoina sisältää lääketieteellisiä, sosiaalisia ja/tai neuropsykologisia tutkimuksia ja arviointeja sekä muiden asiantuntijoiden konsultointeja. 

Tilaaja tilaa arviointipalvelua eri palveluluokista (osa-alueista). 

Palvelu jaetaan seuraaviin palveluluokkiin (osa-alueisiin), mihin nyt tällä hankintailmoituksella pyydetään tarjouksia: 

1. neuropsykologi 
2. psykiatri 
3. fysiatri 
4. neurologi  
5. työterveyslääkäri

Arvioinnista laadittava lausunto ottaa kantaa asiakkaan työkykyyn ja kokoaa tarvittaessa eri asiantuntijoiden lausunnot yhteen. Saatua tietoa hyödynnetään henkilöasiakkaan palveluprosessin suunnittelussa sekä arvioitaessa jäljellä olevaa työkykyä ja työllistymismahdollisuuksia sekä työhallinnon muun yksittäisen palvelun tarvetta.

Hankinnan kohde on kuvattu tarkemmin liitteessä 1 Hankinnan kohteen kuvaus.
Neuropsykologin toteuttama työkyvyn arviointi, jota toteutetaan erilaisin tutkimuksellisin menetelmin. Palvelu toteutetaan asiantuntija-arviointina (1.1.2025 alkaen Laki työvoimapalveluiden järjestämisestä 380/2023 51 §). Palvelun tavoitteena on tukea  henkilöasiakkaiden palveluprosessia ja selvittää asiakkaan työ- ja toimintakykyä suhteessa hakuammattiin tai suhteessa suunniteltuun koulutukseen.

Pätevyysvaatimus

Palvelua voi toteuttaa henkilö, jolla on suoritettu laissa terveydenhuollon ammattihenkilöistä (28.6.1994/559) 5 §:ssä tarkoitettu psykologin koulutus (PsM, psykologian maisteri tai vastaava akateeminen loppututkinto) sekä Sosiaali- ja terveysalan lupa- ja valvontavirasto Valviran myöntämä oikeus harjoittaa ammattiaan laillistettuna psykologina, minkä lisäksi joko neuropsykologian erikoispsykologin koulutus (PsL, psykologian lisensiaatin tutkinto, johon kuuluvat erikoistumisopinnot neuropsykologian erikoisalalla) tai vanhamuotoinen kliinisen neuropsykologin koulutus (ennen erikoispsykologikoulutusta järjestetty valtakunnallinen neuropsykologian jatko- ja täydennyskoulutus). Palveluntuottajan tulee esittää pyydettäessä neuropsykologian erikoispsykologikoulutuksen tutkintotodistus.

Palvelu on kuvattu tarkemmin liitteessä 1. Hankinnan kohteen kuvaus.
Psykiatrin toteuttama työkyvyn arviointi, jota toteutetaan erilaisin tutkimuksellisin menetelmin. Palvelu toteutetaan asiantuntija-arviointina (1.1.2025 alkaen Laki työvoimapalveluiden järjestämisestä 380/2023 51 §). Palvelun tavoitteena on tukea henkilöasiakkaiden palveluprosessia ja selvittää asiakkaan työ- ja toimintakykyä suhteessa hakuammattiin tai suhteessa suunniteltuun koulutukseen.

Pätevyysvaatimus

Palvelua toteuttaa henkilö, jolla on suoritettu laissa terveydenhuollon ammattihenkilöistä (28.6.1994/559) 4 a §:ssä tarkoitettu psykiatrian erikoislääkärikoulutus sekä Sosiaali- ja terveysalan lupa- ja valvontavirasto Valviran
myöntämä oikeus harjoittaa erikoislääkärin ammattia laillistettuna ammattihenkilönä.

Palvelu on kuvattu tarkemmin liitteessä 1 Hankinnan kohteen kuvaus.
Fysiatrin toteuttama työkyvyn arviointi, jota toteutetaan erilaisin tutkimuksellisin menetelmin. Palvelu toteutetaan asiantuntija-arviointina (1.1.2025 alkaen Laki työvoimapalveluiden järjestämisestä 380/2023 51 §). Palvelun tavoitteena on tukea henkilöasiakkaiden palveluprosessia ja selvittää asiakkaan työ- ja toimintakykyä suhteessa hakuammattiin tai suhteessa suunniteltuun koulutukseen.

Pätevyysvaatimus

Palvelua toteuttaa henkilö, jolla on suoritettu laissa terveydenhuollon ammattihenkilöistä (28.6.1994/559) 4 a §:ssä tarkoitettu fysiatrian erikoislääkärikoulutus sekä Sosiaali- ja terveysalan lupa- ja valvontavirasto Valviran myöntämä oikeus harjoittaa erikoislääkärin ammattia laillistettuna ammattihenkilönä.

Palvelu on kuvattu tarkemmin liitteessä 1 Hankinnan kohteen kuvaus.


Number of bids: 0